सफाई कर्मचािरयों का वेतन बढ़ा तो खिले चेहरे
स्थानीयपंचायत में बुधवार को शाहपुरा विधायक राव राजेन्द्र सिंह के मुख्य आतिथ्य में जन सुनवाई कार्यक्रम हुआ। विधायक ने सफाई के लिए नए खरीदे गए कचरा पात्रों को हरि झंड़ी दिखाकर रवाना किया।
मंडल अध्यक्ष रामचंद्र यादव ने बताया कि इस दौरान वार्ड 15 के पंच सुरेश कुमार ने बताया कि खाद्य सुरक्षा योजना में कई पात्र लोगों के नाम काट दिए गए जिन्हें जुड़वाया जाए। विधायक राव राजेन्द्र सिंह ने ऐसे लोगों के नामों की सूची सरपंच सचिव को देने को कहा। ओमप्रकाश पटवा ने बाड़ा बाजार में सड़क बनवाने की मांग की। विधायक ने कहा कि सड़क बनवा दी जाएगी। यदि पंचायत के पास पैसा कम भी रहा तो उपलब्ध करा दिया जाएगा। उन्होंने सरपंच शाहिद शब्बीर चौहान को निर्देश दिए कि वे पंचायत की बैठक में सभा भवन को ठीक करवाने का प्रस्ताव लें। ग्रामीणों ने शिकायत की कि टोल प्लाजा पर प्रतिदिन जाम रहता है और स्थानीय लोगों को परेशानी का सामना करना पड़ रहा है। उन्होंने बताया कि इस बारे में एनएचएआई के अधिकारियों से बात कर टोल को अन्यत्र लखेर या घासीपुरा में ले जाने का प्रयास किया जा रहा है।
पेंशनर्स समाज के अध्यक्ष सत्यनारायण पारीक ने गौरव पथ की नाली का सही निर्माण नहीं करने अधूरा निर्माण करने की शिकायत की। उन्होंने इस मामले में सार्वजनिक निर्माण विभाग के एईएन को फोन पर निर्देश देकर आवश्यक कार्रवाई के लिए कहा। सफाई कर्मचारियों ने मांग की कि उनका वेतन बढ़ाया जाए जिसपर उन्होंने सरपंच चौहान को निर्देश देकर सफाई कर्मचारियों का वेतन 200 रुपए करने के निर्देश दिए। सरपंच ने तत्काल वेतन 150 से बढ़ाकर 200 रुपए करने का आश्वासन दिया।
ग्रामीणों ने निर्माण कार्य की जांच करवाने की मांग की तो उन्होंने कहा कि विकास कार्य में धन की कमी नहीं आने दी जाएगी और प्राथमिकता से विकास कार्य करवाए जाएंगे। सरपंच चौहान ने बताया कि पंचायत ने 20 कचरा पात्र 10 हाथ गाड़ी खरीदी है ताकि कस्बा स्वच्छ रह सके। विधायक राव राजेन्द्र सिंह ने ग्राम पंचायत द्वारा खरीदे गए कचरा पात्रों को कस्बे में रखवाने के लिए हरि झंड़ी दिखाकर रवाना किया। इस दौरान भाजपा खेल प्रकोष्ठ के देवायुष सिंह, पूर्व मंडल अध्यक्ष पूरण बेनीवाल, शब्बीर खां, राधेश्याम नौरंग, संतोष माधाणी, उपेन्द्र अात्रेय, सम्पूर्णानंद शर्मा, सत्यनारायण पारीक, बसंत पंच, रामनिवास यादव, रामप्रकाश नाई अादि कार्यकर्ता मौजूद थे।
मनोहरपुर. कचरापात्रोंको हरी झंड़ी दिखाकर रवाना करते विधानसभा उपाध्यक्ष राव राजेन्द्र सिंह।
hin_Deva hin_Deva hin_Deva hin_Deva hin_Deva hin_Deva